ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1993 για ορισμένα μέτρα προστασίας όσον αφορά τον αφθώδη πυρετό στην Ιταλία και για την κατάργηση της απόφασης 93/180/ΕΟΚ (93/687/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο οριμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με κτηνιατρικούς ελέγχους στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας:

ότι, από τις 28 Φεβρουαρίου 1993, εκδηλώθηκαν αρκετά κρούσματα αφθώδους πυρετού σε αρκετές περιφέρειες της Ιταλίας-

ότι, μετά την εμφάνιση των κρουσμάτων του αφθώδους πυρετού, η Επιτροπή ψήφισε διάφορες αποφάσεις, ιδιαίτερα την απόφαση 93/180/ΕΟΚ της 26ης Μαρτίου 1993 για ορισμένα μέτρα προστασίας όσον αφορά τον αφθώδη πυρετό στην Ιταλία και για την καράργηση της απόφασης 93/168/ΕΟΚ (4), όπως τροποποιήθηκε τελευταία από την απόφαση 93/419/ΕΟΚ (5)-

ότι τα κρούσματα περιορίστηκαν σε ορισμένα τμήματα της ιταλικής επικράτειας λόγω των ληφθέντων μέτρων και των ενεργειών των ιταλικών αρχών-

ότι, ως αποτέλεσμα των ορρολογιακών δοκιμασιών και των κλινικών εξετάσεων που απαιτούνται βάσει της απόφασης 93/663/ΕΚ της Επιτροπής (6), μπορούν να αρθούν οι περιορισμοί από την επαρχία Caserta-

ότι, εξαιτίας της πιθανότητας να έχει διενεργηθεί παράνομος εμβολιασμός στην επαρχία Caserta, είναι απαραίτητο να εξακολουθούν να ισχύουν οι περιορισμοί σε μονάδες εκτροφής βουβάλων και ορισμένοι έλεγχοι των μετακινήσεων ζώων στην επαρχία Caserta-

ότι οι ιταλικές αρχές παρείχαν εγγυήσεις ότι καταναλώθηκαν ή καταστράφηκαν όλα τα ζωικά προϊόντα των ευπρόσβλητων ειδών που παρήχθησαν κατά τη διάρκεια των περιόδων επιβολής περιορισμών, εντός των ορίων των περιοχών στις οποίες επιβλήθηκαν οι περιορισμοί- ότι, ως εκ τούτου, δεν είναι απαραίτητο να εξακολουθεί να ισχύει επιπλέον ειδική πιστοποίηση για ζωικά προϊόντα από την Ιταλία-

ότι τα μέτρα που προβλέπονται στην απόφαση αυτή είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ιταλία δεν πρέπει να αποστέλλει ζώντα ζώα του βόειου, αίγειου, πρόβειου και χοίρειου είδους και λοιπών δίχηλων από την επαρχία Caserta προς άλλα κράτη μέλη πριν από τις 31 Δεκεμβρίου 1993.

2. Επιπλέον, η Ιταλία δεν πρέπει να επιτρέπει να απομακρύνονται ζώντα ζώα του βόειου, αίγειου, πρόβειου και χοίρειου είδους και λοιπών δίχηλων από τις μονάδες εκτροφής της επαρχίας Caserta, στις οποίες, κατά τη διάρκεια οποιασδήποτε χρονικής περιόδου μετά την 1η Φεβρουαρίου 1993, διατηρήθηκαν ζώα του είδους Bubalus bubalis.

3. Οι απαγορεύσεις που προβλέπονται στην παράγραφο 2 δεν ισχύουν για ζώα που μετακινούνται απευθείας σε σφαγείο για άμεση σφαγή τους, όταν:

- όλα τα ζώα της μονάδας εκτροφής υποβάλλονται σε κλινική εξέταση από εντεταλμένο κτηνίατρο εντός δέκα ημερών πριν τη μετακίνησή τους,

- τα ζώα που πρόκειται να μετακινηθούν είναι μόνιμα ταυτοποιημένα,

- η μετακίνηση έχει εγκιθεί από τις αρμόδιες κτηνιατρικές αρχές.

Τα ζώα που υπόκεινται στις ανωτέρω περιπτώσεις πρέπει να σφάζονται χωριστά από τα άλλα ζώα. Οι κεφαλές και οι λαιμοί τους, συμπεριλαμβανομένων των αμυγδαλών, πρέπει να καταστρέφονται υπό επίσημη επίβλεψη και πρέπει να εφαρμόζονται αυστηρά μέτρα προφύλαξης.

4. Δεν πρέπει να επιτρέπονται οι μετακινήσεις δίχηλων ζώων, τα οποία δεν υπόκεινται στους περιορισμούς της παραγράφου 2, από μονάδες εκτροφής της επαρχίας Caserta προς άλλες μονάδες εκτροφής, εκτός εάν:

α) όλα τα ζώα της αγέλης καταγωγής υποβάλλονται σε κλινική εξέταση από εντεταλμένο κτηνίατρο εντός δέκα ημερών πριν τη μετακίνηση τους-

β) τα ζώα που πρόκειται να μετακινηθούν είναι μόνιμα ταυτοποιημένα-

γ) σε περίπτωση που υπάρχουν ζώα (με εξαίρεση τους χοίρους) ηλικίας μεταξύ εννέα μηνών και δύο ετών στη μονάδα εκτροφής, τα ζώα αυτά έχουν υποβληθεί σε διαδικασία δειγματοληψίας και σε ορρολογική δοκιμή για αντισώματα κατά του αφθώδους πυρετού και έχουν δώσει αρνητικά αποτελέσματα. Ο δείκτης δειγματοληψίας πρέπει να έχει ως εξής:

"" ID="1">έως 5> ID="2">όλα"> ID="1">από 5 έως 10> ID="2">5"> ID="1">άνω των 10> ID="2">6">

Οι προϋποθέσεις του στοιχείου γ) δεν ισχύουν όταν τα ζώα μετακινούνται απευθείας σε σφαγείο για άμεση σφαγή τους. 5. Τα ζώα μονάδων εκτροφής στις οποίες τα αποτελέσματα των ορρολογικών δοκιμών που απαιτούνται βάσει της παραγράφου 4 είναι θετικά, μπορούν να μετακινηθούν μόνο απευθείας σε σφαγείο για άμεση σφαγή τους βάσει των προϋποθέσεων της παραγράφου 3. Σε περίπτωση που τα αποτελέσματα είναι θετικά, πρέπει να διεξάγονται περαιτέρω έρευνες από τις ιταλικές αρχές και τα αποτελέσματα πρέπει να διαβιβάζονται στην Επιτροπή. 6. Τα υγειονομικά πιστοποιητικά που προβλέπονται στην οδηγία 64/432/ΕΟΚ του Συμβουλίου (1), τα οποία συνοδεύουν ζώντα ζώα του βοείου και του χοίρειου είδους που αποστέλλονται από την Ιταλία, καθώς και τα υγειονομικά πιστοποιητικά που προβλέπονται στην οδηγία 91/68/ΕΟΚ του Συμβουλίου (2), τα οποία συνοδεύουν ζώντα ζώα του αίγειου και του πρόβειου είδους που αποστέλλονται από την Ιταλία, πρέπει να φέρουν το ακόλουθο κείμενο: "Ζώα σύμφωνα με την απόφαση 93/687/ΕΟΚ της Επιτροπής της 17ης Δεκεμβρίου 1993 σχετικά με ορισμένα μέτρα προστασίας από τον αφθώδη πυρετό στην Ιταλία." 7. Η Ιταλία πρέπει να διασφαλίζει ότι τα υγειονομικά πιστοποιητικά για δίχηλα ζώα που αποστέλλονται από την Ιταλία, εκτός από αυτά που καλύπτονται από τα πιστοποποιητικά που αναφέρονται στην παράγραφο 5, πρέπει να φέρουν το ακόλουθο κείμενο: "Ζώντα δίχηλα ζώα σύμφωνα με την απόφαση 93/687/ΕΟΚ της Επιτροπής της 17ης Δεκεμβρίου 1993 σχετικά με ορισμένα μέτρα προστασίας από τον αφθώδη πυρετό στην Ιταλία."

Άρθρο 2

Η απόφαση 93/180/ΕΟΚ καταργείται.

Άρθρο 3

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα εναρμονίσουν με την παρούσα απόφαση και ενημερώνουν αμέσως την Επιτροπή περί αυτού.

Άρθρο 4

Η παρούσα απόφαση απευθύνεται στα κράτη μέλη.Βρυξέλλες, 17 Δεκεμβρίου 1993. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 75 της 30. 3. 1993, σ. 21.

(5) ΕΕ αριθ. L 191 της 31. 7. 1993, σ. 131.

(6) ΕΕ αριθ. L 303 της 10. 12. 1993, σ. 24.

(7) ΕΕ αριθ. 121 της 29. 7. 1964, σ. 1977/64.

(8) ΕΕ αριθ. L 46 της 19. 2. 1991, σ. 19.